Diari Oficial de la Generalitat Valenciana


Sumari del DOGV 6890, del 26-10-2012 (2012/9419)

Notificació de la sentència dictada en el procediment de mesures en relació amb fills número 99/2011.
-----------------------------------------------------------------------------------------------------

### Dades del document

Número de DOGV
:   6890

Data del DOGV
:   26-10-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/9419


Organisme emissor
:   Jutjat de Primera Instància i Instrucció Número 2 d'Ibi

Tipus de document
:   Edicte

Notificació de la sentència dictada en el procediment de mesures en relació amb fills número 99/2011. [2012/9419]  
Mesures en relació amb els fills 000099/2011  
De: Rosa María González González.  
Procuradora: Silvia Terol Calatayud.  
Contra: Edison Gustavo Duque Gómez.  
Procurador/a: -   
En este procediment de guarda, custòdia i aliments, seguit a instàncies de Rosa María González González contra Edison Gustavo Duque Gómez, s'ha dictat la sentència que, literalment, diu el següent:   
  
«Sentència número 40/2012   
Ibi, 13 de març de 2012   
José Luis Reciado Mangado, jutge del Jutjat de Primera Instància número 2 d'Ibi, he vist estes actuacions de juí verbal, entre les parts; d'una, com a demandant, Rosa María González González, representada per Silvia Terol Calatayud i amb l'assistència lletrada d'Esther Rodríguez Cerdá, i d'una altra, com a demandada, Edison Gustavo Duque Gómez, en situació de rebel·lia processal, sobre guarda, custòdia i aliments, amb intervenció del Ministeri Fiscal.  
Dispositiva  
Estime la demanda formulada per Rosa María González González contra Edison Gustavo Duque Gómez i dispose les mesures següents en benefici de J. N. D. G.  
1. J. N. D. G. quedarà sotmesa a la pàtria potestat d'ambdós progenitors, i igualment estarà sota la guàrdia i custòdia de Rosa María González González. Cada progenitor ha de mantindre informat el contrari sobre l'evolució escolar, social i sanitària de la filla, sempre que el progenitor no la puga obtindre per ell mateix. Els professionals que s'ocupen dels menors estan obligats a subministrar, tant al pare com a la mare, qualsevol informació que els sol·liciten sobre el seu fill, atés que ambdós són titulars de la pàtria potestat. Així mateix, s'haurà de demanar el consentiment de l'altre progenitor (que s'entendrà atorgat si no mostra la seua oposició en els 10 dies naturals següents a la seua notificació fefaent) o comptar amb autorització judicial prèvia per als canvis de residència que, per culpa de la distància, impedisquen o dificulten el règim de visites, per als canvis de col·legi, orientació educativa, religiosa o laica, tractaments mèdics o psicològics transcendents, sobretot de cirurgia estètica, i, en general, qualsevol alteració que afecte de manera important la vida dels menors.   
2. S'establix com a règim de visites i comunicacions amb cònjuge no custodi els dels caps de setmana alterns, des del divendres a les 20.00 hores fins al diumenge a les 20.00 hores, i els períodes vacacionals següents:   
- Vacacions d'estiu. Els anys parells: des de l'últim dia lectiu anterior a les vacacions, a les 20.00 hores, fins al 30 de juny, a les 20.00 hores, amb la mare; des de l'hora esmentada fins al 15 de juliol, a les 20.00 hores, amb el pare; des del dit moment al 31 de juliol, a les 20.00 hores, amb la mare; des de llavors al 15 d'agost, a les 20.00 hores, amb el pare, i passarà a estar amb la mare fins al 31 d'agost, a les 20.00 hores, i finalment amb el pare des de llavors fins al dia anterior al començament del curs escolar, a les 20.00 hores. Els anys imparells s'invertirà l'orde.   
- Nadal. Anys parells: de l'últim dia lectiu anterior a les vacacions, a les 20.00 hores, fins al 30 de desembre, a les 20.00 hores, amb la mare; des de llavors fins a l'últim dia vacacional de Nadal, a les 20.00 hores, amb el pare. Els anys imparells al contrari.   
- Setmana Santa. Anys parells: des de l'últim dia lectiu anterior a les vacacions, a les 20.00 hores, a Dilluns de Pasqua, a les 20.00 hores, amb la mare; des del dit moment al diumenge següent, a les 20.00 hores, amb el pare. Els anys imparells al revés.   
Les entregues i arreplegues es verificaran al domicili matern. Tot el que s'ha exposat sense perjuí que les parts puguen realitzar les modificacions que tinguen per convenient per mitjà dels acords puntuals que puguen arribar a aconseguir-se.   
Els períodes vacacionals interrompran el règim ordinari de visites de caps de setmana i intersetmanals. El primer cap de setmana posterior al període vacacional correspondrà a aquell dels progenitors que no haja tingut la menor durant l'últim període vacacional.  
El progenitor que el tinga haurà d'entregar al contrari, junt amb la menor, la roba i documentació relativa a esta que poguera necessitar durant l'estada amb este, amb DNI, passaport, targeta sanitària, etcètera, així com la medicació que, si és el cas, necessite.  
Ambdós progenitors facilitaran la comunicació telefònica, postal o telemàtica de la menor amb el progenitor que no la tinga en la seua companyia, i este haurà de respectar, en tot cas, els horaris de descans i estudi de la menor.   
Si el demandat es trasllada a viure a Equador no podrà regir el règim de visites exposat sinó que este haurà de ser substituït pel corresponent al període vacacional d'estiu. A cada progenitor correspondrà un dels mesos estivals de juliol o agost. En el cas que no s'arribe a un acord, el pare triarà en els anys parells el mes que desitja per a tal fi i la mare ho farà en els imparells.   
Les entregues i arreplegues es mantenen, si no hi ha acord, al domicili matern, sense perjuí que les parts puguen valorar en este punt un altre tipus d'alternatives per a economitzar costos.   
Es mantindrà el règim de comunicació abans exposat.   
3. S'assenyala una pensió alimentària de 250 euros actualitzables anualment d'acord amb les variacions de l'IPC, quantitat que el progenitor no custodi haurà d'ingressar els cinc primers dies de cada mes en el compte corrent que a este efecte designe la part contrària.   
A més, els gastos extraordinaris els hauran de pagar ambdós parts a mitges, i es procedix per endavant a aclarir que, entre estos, no s'inclouen els gastos de matrícula escolar, llibres i material escolar o roba, ja que tenen la consideració de gastos ordinaris, d'acord amb la definició jurídica d'aliments establida en l'article 142 del Codi Civil, segons el qual, a més d'entendre per aliments l'imprescindible per al suport, habitació, vestit i assistència mèdica de l'alimentista, s'hi inclou també l'educació i la instrucció de l'alimentista. Quant a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, només s'hauran d'assumir al 50% les que es realitzen per comú acord entre els progenitors, i, en cas contrari, n'assumirà el pagament aquell que haja decidit la realització de l'esmentada activitat. En tot cas, els gastos extraordinaris que no tinguen caràcter urgent hauran de ser consentits per ambdós progenitors, i s'entén que el contrari consent en la realització del gasto quan, notificada la intenció de realitzar-lo i el seu import, amb els documents corresponents, per qualsevol mitjà fefaent, deixa transcórrer el termini de 10 dies sense mostrar-hi oposició. En cas de discrepància entre les parts sobre la procedència del gasto, haurà de sotmetre's a la decisió judicial. Només els de caràcter urgent i necessari es poden realitzar sense el consentiment o autorització judicial previs.  
  
4. No s'aprecien motius per a imposar les costes processals a cap dels litigants.  
Notifiqueu esta resolució als interessats.  
Mode d'impugnació. Per mitjà d'un recurs d'apel·lació davant de l'Audiència Provincial d'Alacant (art. 455 LECn). El recurs s'interposarà davant d'este Jutjat dins del termini de 20 dies hàbils comptadors des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que impugna.  
\* De conformitat amb la disposició addicional 15a de la Llei Orgànica 1/2009, de 3 de novembre, no s'admetrà a tràmit cap recurs sense la constitució prèvia de depòsit en el compte de depòsits i consignacions d'este Jutjat, de 25 euros per a la interposició de recursos de reposició; 50 euros si es tracta de recurs d'apel·lació; i 30 euros si es tracta de recurs de queixa.  
Queda exclosa de la consignació la formulació de recurs de reposició previ al de queixa, qualsevol recurs interposat per el Ministeri Fiscal, l'Estat, les comunitats autònomes, les entitats locals i els organismes autònoms dependents de tots estos els que tinguen reconegut el dret d'assistència jurídica gratuïta.  
En tot cas haurà d'acreditar haver constituït el depòsit per mitjà de la presentació, junt amb el recurs de còpia del resguard o orde d'ingrés.   
La consignació s'efectuarà en el compte de depòsits i consignacions obert en este Jutjat. Número de compte: 3276 0000 12 (número de demanda) (any).   
Publicació. L'anterior resolució ha sigut donada i publicada pel jutge que la subscriu, en el dia de la seua data. En done fe.»  
I atés que el demandat, Edison Gustavo Duque Gómez, es troba en parador desconegut, expedisc este edicte a fi que valga de notificació de forma deguda.  
  
Ibi, 25 de setembre de 2012.- El secretari judicial: Santiago González Hernández.